ବାଇପେରାଇଡେନ
ବାଇପେରାଇଡେନ (ଇଂରାଜୀ ଭାଷାରେ Biperiden, ବିକ୍ରୟ ନାମ ଆକିନେଟୋନ/Akineton) ଏକ ଔଷଧ ଯାହା ପାର୍କିନ୍‌ସନ୍ ରୋଗ ଓ କେତେକ ଔଷଧ-ପ୍ରେରିତ ଚଳନ ବେମାରୀମାନଙ୍କରେ (drug-induced movement disorders) ଚିକିତ୍ସାରେ ଦିଆଯାଏ । ଏହା ଟାର୍ଡିଭ ଡିସକାଇନେସିସ (tardive dyskinesias) ରୋଗରେ ଦିଆଯାଏ ନାହିଁ । ଏହା ପାଟିରେ, ଶିରାଭ୍ୟନ୍ତରରେ (injection into a vein) ଓ ମାଂସପେଶୀରେ ଇଞ୍ଜେକସନ (muscle) ଆକାରରେ ଦିଆଯାଏ ।

ବାଇପେରାଇଡେନର ପାର୍ଶ୍ୱ ପ୍ରତିକ୍ରିୟାରେ ଝାପସା ଦୃଷ୍ଟି (blurred vision), ଶୁଷ୍କ ପାଟି, ନିଦ୍ରାହୀନତା, କୋଷ୍ଠକାଠିନ୍ୟ (constipation) ଓ ଦ୍ୱନ୍ଦ୍ୱ ଇତ୍ୟାଦି ଲକ୍ଷଣମାନ ଦେଖାଯାଏ । ଖାଦ୍ୟନଳୀ ଅବରୋଧ (bowel obstruction) ବା ଗ୍ଲକୋମା (glaucoma) ରୋଗ ଥିଲେ ଏହା ଦିଆଯାଏନାହିଁ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ବ୍ୟବ‌ହାରର ନିରାପତ୍ତା ସ୍ପଷ୍ଟ ହୋଇନାହିଁ । ବାଇପେରାଇଡେନ, ଆଣ୍ଟିକୋଲିନର୍ଜିକ (anticholinergic) ଶ୍ରେଣୀର ଏକ ଔଷଧ ।

ବାଇପେରାଇଡେନ ସନ ୧୯୫୯ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହେଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୨ରୁ ୧୨.୯୨ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫୦ରୁ ୧୦୦ ଆମେରିକୀୟ ଡଲାର ।

ଆଧାର 

ଔଷଧ